Source: https://domov.sme.sk/c/3496275/v-novembri-sud-so-zenou-ktora-predala-cudzie-dieta.html
Timestamp: 2017-07-26 04:53:07+00:00
Document Index: 1271552

Matched Legal Cases: ['súd ', 'súd ', 'súd ', 'súd ', 'Súd ', 'Súd ', 'súd ', 'súd ']

V novembri súd so ženou, ktorá predala cudzie dieťa - domov.sme.sk
Zobraziť všetky sekcie V novembri súd so ženou, ktorá predala cudzie dieťa
TRENČÍN/PRIEVIDZA 20. septembra (SITA) - Okresný súd v Prievidzi na dnešnom verejnom zasadnutí nariadil na 22. a 28. novembra hlavné pojednávanie s 37-ročnou Emíliou E. z Handlovej, ktorá vlani v decembri ... 20. sep 2007 o 15:26 SITA
Písmo:A-|A+0TRENČÍN/PRIEVIDZA 20. septembra (SITA) - Okresný súd v Prievidzi na dnešnom verejnom zasadnutí nariadil na 22. a 28. novembra hlavné pojednávanie s 37-ročnou Emíliou E. z Handlovej, ktorá vlani v decembri predala cudzie dieťa. Žena podľa obžaloby zobrala štvorročné dievčatko 33-ročnej matke pod zámienkou, že ho odvezie do kúpeľov v Tatrách. Matka s dcérkou žili v Domove pre osamelých rodičov v Prievidzskom okrese, Emília sa s oboma dobre poznala. Dievčatko namiesto v kúpeľoch skončilo u manželov z okresu Prievidza, ktorým Emília sľúbila, že vybaví adopciu, za čo zinkasovala asi 80-tisíc korún. Do prípadu však vstúpila polícia a manželia 21. februára dobrovoľne dievčatko vrátili matke. "Súd po preskúmaní trestného spisu nezistil žiadne procesné pochybenie zo strany orgánov činných v trestnom konaní. Obžalovaná aj prokurátor uviedli, že nechcú začať konanie o dohode o vine a treste. Súd zároveň rozhodol, že ponecháva obžalovanú vo väzbe," uviedol hovorca Krajského súdu v Trenčíne Roman Tarabus. Emília E. je obžalovaná zo zločinu obchodovania s deťmi a prečinu poškodzovania cudzích práv, za čo jej hrozí trest odňatia slobody na štyri až desať rokov. Na hlavnom pojednávaní 22. novembra chce okresný súd vypočuť obžalovanú a piatich svedkov, 28. novembra súd predvolá ďalších deväť svedkov. Nechajte si posielať ranný prehľad najdôležitejších správ e-mailom